劉嘉玲搵真龍蝦自嘲抽水 再扮老公梁朝偉拒認偉大演員︰不不不
在《第42屆香港電影金像獎》頒獎典禮上,劉嘉玲以頒獎嘉賓及代丈夫梁朝偉上台領獎身份亮相,不過頒咩獎同拎咩獎都唔緊要,因為最搶鏡係佢身上的龍蝦裝,立即成為網上熱話,更被指向1991年喜劇《與龍共舞》裡,葉德嫻的龍蝦裝致敬!雖然笑聲不絕,但可以肯定是迴響甚大,而嘉玲姐亦不介意成為笑點,早前更分享一條短片向自己抽水。
短片先以由內地喜劇演員陳國慶與一年輕主持交談開始,陳國慶人稱阿慶老師,是內地著名喜劇演員,近作在王家衛執導的《繁花》飾演葛老師。二人在片中說要找劉嘉玲合照,又說紅送花給她。
鏡頭一轉就見到嘉玲姐出現,阿慶老師見到喜玲便表示自己是忠粉,更仿傚她在頒獎台上讚老公梁朝偉是偉大的演員,一模一樣地讚嘉玲姐偉大。有趣是劉嘉玲立即似當晚的偉仔上身,火速謙虛否認︰「不不不,好演員就OK!」
隨後阿慶老師又話要送花畀嘉玲組,結果拎咗龍蝦出嚟,原來上海話的「花」同「蝦」係同音,間接就拎咗隻真龍蝦畀嘉玲姐影相,重現金像獎當晚造型,可見嘉玲都相當玩得。他在個人微博都分享這短片,寫道︰「生活需要幽默,謝謝你阿慶老師!」相當大方。